**OBAVIJEST**

**u svezi provedbe natječaja za zasnivanje radnog odnosa**

**suradnik za opće i zajedničke poslove u Javnoj vatrogasnoj postrojbi grada Šibenika**

Zapovjednik Javne vatrogasne postrojbe grada Šibenika raspisao je natječaj za zasnivanje radnog odnosa na neodređeno vrijeme za radno mjesto suradnik/ca za opće i zajedničke poslove.

Natječaj je objavljen 23. svibnja 2024. godine pri Hrvatskom zavodu za zapošljavanje – Područni ured Šibenik, na web stranici Javne vatrogasne postrojbe grada Šibenika – [www.jvp-sibenik.hr](http://www.jvp-sibenik.hr) te na oglasnim pločama u Javnoj vatrogasnoj postrojbi grada Šibenika i Gradu Šibeniku.

Prijave na natječaj podnose se u roku od 8 (osam) dana od dana objave natječaja.

Informacije o natječaju mogu se dobiti u Javnoj vatrogasnoj postrojbi grada Šibenika, Put groblja 2, Šibenik ili na telefon 022 21 20 58.

**PODACI O PLAĆI**

Osnovnu bruto plaću radnog mjesta suradnik za opće i zajedničke poslove sačinjava umnožak koeficijenta radnog mjesta 1,350 i osnovice koja iznosi 947,18 EUR. Za svaku godinu radnog staža plaća se uvećava za 0,5%.

**KRATAK OPIS POSLOVA RADNOG MJESTA**

* Vodi kadrovsku evidenciju zaposlenih te izrađuje ugovore, potvrde, uvjerenja, rješenja i ostalu dokumentaciju proizašlu iz radnog odnosa,
* Izrađuje dokumentaciju u postupcima nabave i natječaja i izvješća o provedenim postupcima,
* Priprema dokumentaciju i vodi zapisnik za sjednice Vatrogasnog vijeća,
* Obavlja poslove službenika za informiranje i izrađuje izvješće o informiranju,
* Obavlja poslove službenika za zaštitu osobnih podataka,
* Vodi pismohranu te brine o gradivu Postrojbe,
* Objavljuje dokumente na web stranici po nalogu voditelja stručne službe,
* Prati propise iz područja djelokruga Postrojbe,
* Vodi registre ugovora,
* Obavlja ostale poslove iz svoje nadležnosti.

**PRETHODNA PROVJERA ZNANJA I SPOSOBNOSTI KANDIDATA**

Prethodna provjera znanja i sposobnosti kandidata obuhvaća pisano testiranje koje se sastoji od ukupno 20 pitanja te je na istom moguće, točnim odgovorima, postići najviše 50 bodova.

Provjeravati će se i poznavanje rada na računalu koje se ocjenjuje s nije zadovoljio/la, djelomično zadovoljio/la ili zadovoljio/la.

Kandidati su obvezni pristupiti prethodnoj provjeri znanja i sposobnosti putem pisanog testa te provjere poznavanja rada na računalu. Ako kandidat ne pristupi testiranju smatra se da je povukao prijavu na natječaj.

Vrijeme održavanja prethodne provjere znanja i sposobnosti kandidata biti će objavljeno na web stranici Javne vatrogasne postrojbe grada Šibenika ([www.jvp-sibenik.hr](http://www.jvp-sibenik.hr)) i na oglasnoj ploči Javne vatrogasne postrojbe grada Šibenika najkasnije 5 (pet) dana prije održavanja provjere.

Nakon provedenog pisanog testiranja zapovjednik javne vatrogasne postrojbe održati će intervju s tri kandidata koja ostvare najbolji rezultat na pisanom testiranju.

**PRAVNI I DRUGI IZVORI ZA PRIPREMANJE KANDIDATA ZA TESTIRANJE**

* Zakon o proračunu (Narodne novine br. 144./21.)
* Zakon o vatrogastvu (Narodne novine br. 125./19., 114./22., 155./23.)
* Zakon o pravu na pristup informacijama (Narodne novine br. 25./13., 85./15., 69./22.)
* Opća uredba o zaštiti podataka (EU) 2016/679
* Zakon o arhivskom gradivu i arhivima (Narodne novine br. 61./18., 98./19., 114./22., 36./24.)

JAVNA VATROGASNA POSTROJBA

GRADA ŠIBENIKA

POVJERENSTVO ZA PROVEDBU POSTUPKA

IZBORA KANDIDATA ZA RADNO MJESTO

SURADNIK/CA ZA OPĆE I

ZAJEDNIČKE POSLOVE